section_heading: Olimpijske igre u Londonu 2012.
paragraph_text: 2. kolovoza Phelps pobjeđuje velikog rivala Lochtea, i osvaja zlatnu medalju na 200 m mješovito, osvećujući mu se za poraz na dvostruko dužoj stazi. To je njegova 16. zlatna olimpijska medalja. Zanimljivo, na američkim plivačkim trialsima, mjesec dana ranije, uloge su bile obrnute: Lochte je pobijedio Phelpsa na 200 m mješovito, a Phelps Lochtea na 400 m mješovito... No, ovom pobjedom – još jedan ulazak u plivačku povijest: Michael Phelps postaje prvi (muški) plivač koji pobjeđuje u istoj pojedinačnoj disciplini na trima Olimpijskim igrama zaredom. Osim toga postaje plivač s najviše (5) olimpiskih pobjeda u mješovitim utrkama, ispred Mađara Tamása Darnyia i Ukrajinke Jane Kločkove, koji imaju po 4 olimpijske pobjede u mješovitim utrkama.